CELEX: 32021D1172
Language: ro
Date: 2021-06-18 00:00:00
Title: Decizia (UE) 2021/1172 a Consiliului din 18 iunie 2021 privind încheierea, în numele Uniunii Europene, a Acordului cu privire la limitele de timp ale acordurilor referitoare la furnizarea de aeronave cu echipaj între Uniunea Europeană, Statele Unite ale Americii, Islanda și Regatul Norvegiei

19.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 256/1
               
            
         DECIZIA (UE) 2021/1172 A CONSILIULUI
         din 18 iunie 2021
         privind încheierea, în numele Uniunii Europene, a Acordului cu privire la limitele de timp ale acordurilor referitoare la furnizarea de aeronave cu echipaj între Uniunea Europeană, Statele Unite ale Americii, Islanda și Regatul Norvegiei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) al doilea paragraf litera (a),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:
         
                     (1)
                  
                  
                     În conformitate cu Decizia (UE) 2019/1580 a Consiliului (2), Acordul cu privire la limitele de timp ale acordurilor referitoare la furnizarea de aeronave cu echipaj între Uniunea Europeană, Statele Unite ale Americii, Islanda și Regatul Norvegiei (denumit în continuare „acordul”) (3) a fost semnat la 27 august 2019, sub rezerva încheierii sale la o dată ulterioară. Acordul, care este atașat la Decizia (UE) 2019/1580 împreună cu Memorandumul consultărilor (4), se aplică cu titlu provizoriu de la data semnării acestuia.
                  
               
                     (2)
                  
                  
                     După cum se prevede în declarația comună făcând parte integrantă din acord și în Decizia (UE) 2019/1580, acordul, care a fost semnat în limba engleză, a fost de asemenea întocmit și în celelalte limbi oficiale ale Uniunii, iar versiunile în limbile suplimentare respective urmează să fie autentificate printr-un schimb de scrisori între părți.
                  
               
                     (3)
                  
                  
                     Acordul ar trebui să fie aprobat,
                  
               ADOPTĂ PREZENTA DECIZIE:
         
            Articolul 1
            Se aprobă, în numele Uniunii, Acordul cu privire la limitele de timp ale acordurilor referitoare la furnizarea de aeronave cu echipaj între Uniunea Europeană, Statele Unite ale Americii, Islanda și Regatul Norvegiei, declarația comună făcând parte integrantă din acesta (5).
         
         
            Articolul 2
            Președintele Consiliului efectuează, în numele Uniunii, notificarea prevăzută la articolul 7 alineatul (1) din acord (6).
         
         
            Articolul 3
            Prezenta decizie intră în vigoare la data adoptării.
         
         
            Adoptată la Luxemburg, 18 iunie 2021.
            
               
                  Pentru Consiliu
               
               
                  Președintele
               
               J. LEÃO
            
         
         
            (1)  Aprobarea din 18 mai 2021 (nepublicată încă în Jurnalul Oficial).
         
            (2)  Decizia (UE) 2019/1580 a Consiliului din 18 iulie 2019 privind semnarea, în numele Uniunii Europene, și aplicarea provizorie a Acordului cu privire la limitele de timp ale acordurilor referitoare la furnizarea de aeronave cu echipaj între Uniunea Europeană, Statele Unite ale Americii, Islanda și Regatul Norvegiei (JO L 245, 25.9.2019, p. 1).
         
            (3)  Acord cu privire la limitele de timp ale acordurilor referitoare la furnizarea de aeronave cu echipaj (JO L 245, 25.9.2019, p. 3).
         
            (4)  Pentru Memorandumul consultărilor, a se vedea documentul ST 11100/19 la adresa http://register.consilium.europa.eu
         
            (5)  Textul acordului a fost publicat în JO L 245, 25.9.2019, p 3, împreună cu decizia privind semnarea.
         
            (6)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.